Diari Oficial de la Generalitat Valenciana


Sumari del DOGV 3287, del 16-07-1998 (1998/5974)

ACORD de 23 de juny de 1998, del Govern Valencià, pel qual s'aproven els comptes i l'informe de gestió, corresponents al exercici de 1997, de l'Institut Valencià d'Habitatge, SA.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3287

Data del DOGV
:   16-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5974


Data del document
:   23-06-1998

Organisme emissor
:   Institut Valencià de l'Habitatge, SA

Tipus de document
:   Acord

ACORD de 23 de juny de 1998, del Govern Valencià, pel qual s'aproven els comptes i l'informe de gestió, corresponents al exercici de 1997, de l'Institut Valencià d'Habitatge, SA. [1998/Q5974]
  
El Govern Valencià, en la reunió del dia 23 de juny de 1998, adoptà l'acord següent:
  
El Govern Valencià, reunit a València el dia 23 de juny de 1998 com a Junta Universal d'Accionistes de l'Institut Valencià d'Habitatge, SA, accepta, com a ordre del dia de la sessió, els següents punts:
  
1. Aprovació dels comptes anuals de l'exercici econòmic de 1997 i l'informe de gestió del mateix exercici.
  
2. Aplicació de resultats.
  
3. Autorització al president del Consell d'Administració per a realitzar tots els actes necessaris per a l'execució dels anteriors punts de l'ordre del dia, i s'atorga per a això, si és procedent, les corresponents escriptures públiques i s'insta la inscripció d'aquestes en el Registre Mercantil, així com es realitzen les gestions oportunes davant de la Conselleria d'Economia, Hisenda i Administració Pública amb vista a la necessària habilitació de crèdit, d'acord amb allò que s'ha acordat en el punt anterior.
  
4. Autorització al secretari del Consell d'Administració per a certificar el contingut de l'acta de la present Junta Universal d'Accionistes i els acords presos en aquesta.
  
Per tractar-se d'una empresa pública de la Generalitat Valenciana i ja que és aquesta el seu únic soci, es troben presents tots els accionistes de la societat.
  
El Govern Valencià, després de l'oportuna deliberació i no havent-hi intervencions de les quals se sol·licite constatació, en la seua condició de Junta Universal d'Accionistes de l'Institut Valencià d'Habitatge, SA,
  
ACORDA
  
1. Aprovar els comptes anuals de l'exercici econòmic de 1997, comprensius del balanç, comptes de pèrdues i guanys i memòria, així com l'informe de gestió del mencionat exercici.
  
2. Que no procedeix l'aplicació de resultats en aquest exercici per no haver-hi un benefici net com a resultat de les activitats de l'empresa. I s'acorda en aquest punt la reposició de les perdudes per mitjà d'aportacions dels socis, i per a això s'habilitarà la corresponent línia de crèdit.
  
3. Autoritzar el president del Consell d'Administració per a realitzar tots els actes necessaris per a l'execució dels anteriors acords, i s'atorga per a això, si és procedent, les corresponents escriptures públiques, i s'insta la inscripció d'aquestes en el Registre Mercantil, així com es realitzen les gestions oportunes davant de la Conselleria d'Economia, Hisenda i Administració Pública amb vista a l'habilitació de crèdit necessària, d'acord amb allò que s'ha acordat en el punt anterior.
  
4. Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords presos en aquesta.
  
Aquests acords es transcriuen literalment.
  
No havent-se debatut més assumptes que els assignats en l'ordre del dia, s'aprova la present acta de la Junta Universal d'Accionistes de l'Institut Valencià d'Habitatge, SA.
  
El present acord serà publicat en el Diari Oficial de la Generalitat Valenciana.
  
València, 23 de juny de 1998
  
El conseller secretari del Govern Valencià, en funcions,